Tiltale for spirituskørsel på lille knallert
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Færdsel;

/

RETTEN I RANDERS

Udskrift af dombogen

D O M

afsagt den 10. juni 2010

Rettens nr. 28-1592/2010
Politiets nr. 4200-80201-00876-09

Anklagemyndigheden
mod
Tiltalte
CPR nr. (Født 1955)

Anklageskrift er modtaget den 12. april 2010.

Tiltalte er tiltalt for overtrædelse

færdselslovens § 53, stk. 1, spirituskørsel, ved onsdag den 2. december 2009
kl. 1637 at have ført lille knallert, Stel nr., i nordvestlig retning ad Kronborgvej
ved nr. 9, Dalbyover, 8970 Havndal, efter at have indtaget spiritus i et sådant
omfang, at alkoholkoncentrationen i blodet under eller efter kørslen oversteg
0,50 promille, idet blodprøven, udtaget den 2. december 2009 kl. 1744, viste
en alkoholkoncentration i blodet på mindst 1,62 promille.

Påstande

Anklagemyndigheden har nedlagt påstand om ubetinget fængselsstraf i 70 da-
ge.

Tiltalte har erkendt sig skyldig.

Sagens oplysninger

Tiltalte har forklaret, at han ikke følte sig påvirket. Han havde drukket en øl
lige inden han blev stoppet. Han husker ikke, hvad han ellers havde drukket i
løbet af dagen ellers. Han var ovre og handle og skulle hjem på knallerten. 2-3
dage inden var han lige blevet løsladt for en spiritusdom. Han var til fest, så
måske det var eftervirkning fra festen, der gjorde promillen så høj. Han vil
ikke bestride den målte promille.

Tiltalte er 11 gange straffet for spirituskørsel m.v., senest

ved dom af 22. december 2006 med fængsel i 40 dage efter færdselslovens §
Std 75272



/

Side 2/2

117, stk. 1, jf. § 53, stk. 1, § 118, stk. 1, jf. § 3, stk. 1, og § 117 a stk. 2, nr. 2,
og færdselsstyrelsens bekendtgørelse nr. 1067 af 11. november 2005 § 83, stk.
1, nr. 1, jf. § 57, stk. 1. og
ved dom af 8. april 2009 med fængsel i 60 dage og en bøde på 600 kr. efter
færdselslovens § 117a, stk. 2, nr. 2, og § 118 a, stk. 3, 1. pkt, og stk. 4, jf. § 72,
stk. 1, og § 118, stk. 1, nr. 1,  jf. § 105, stk. 1. Løsladt den 30. november 2009.

Om de personlige forhold oplyste tiltalte, at han er førtidspensionist og bor
alene.

Rettens begrundelse og afgørelse

Tiltalte har uden forbehold erkendt sig skyldig . Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Straffen fastsættes til fængsel i 70 dage, jf. færdselslovens § 117, stk. 1, jf. §
53, stk. stk. 1.

Der er ikke grundlag for at undlade at tillægge de tidligere domme gentagel-
sesvirkning.

Thi kendes for ret:

Tiltalte skal straffes med fængsel i 70 dage.

Tiltalte skal betale sagens omkostninger.

Dommer



/